Aalborg Stiftstidende, 1830-11-15
England. Kongen har den 2den November aabnet Parlamentet med følgende Tale: "Mylords og Gentlemen! Jeg glæder mig over at see Dem samlet i Parlamentet og at være istand til, under nærværende Omstændigheder at benytte mig af Deres Raad. Siden det sidste Parlament blev opløst, have Begivenheder af stor Jnteresse og Vigtighed fundet Sted paa det faste Land i Europa. Den ældre Green af det Bourbønske Huus regjerer ikke længere i Frankrig, og Hertugen af Orleans har besteget Tronen, under Titel af de Franskes Konge. Da denne nye Souverain har tilkjendegivet mig sit alvorlige Ønske at vedligeholde den gode Forstaaelse og iagttage alle med vort Land indgangne Forpligtelser, saa har jeg ikke taget i Betænkning at fortsætte mine diplomatiske Forbindelser med det franske Hof. - Det Standpunkt, hvorpaa Nederlandenes Anliggender befinde sig, seer jeg med stor Bekymring; jeg beklager, at Kongens oplyste Forvaltning ikke har kunnet bevare hans Stater for Oprør og at det vise og kloge Skridt at underkaste Folkets Ønsker og Besværinger en Prøvelse i en overordentlig Forsamling af Generalstaterne, ikke har ført til det forønskede Maal. Jeg bestræber mig for, i Forening med mine Allierede at gribe til saadanne Midler til Rolighedens Gjenoprettelse, som kunne bestaae med Nederlandenes og deres gode Regierings Vel og tillige med andre Staters fremtidige Sikkerhed. - Tumultuariske Optrin og Ur dener have vakt Uro i forskjellige af Europas Egne, men de venskabelige Forsikkringer, som alle fremmede Magter vedblive at give mig, berettiger mig til den Forventning, at jeg vil være istand til at bevare mit Folk Fredens Velsignelser. Jmidlertid føler jeg dybt Nødvendigheden af at holde Troe og Love i National-Forpligtelser i Agt og Ære og jeg er overbeviist om, at min Bestemmelse, i Forening med mine Allierede at opretholde de almindelige Tractater, paa hvilke Europas nærværende politiske System grunder sig, vil være den bedste Borgen for Verdens Rolighed. - Jeg har endnu ikke udnævnt nogen Gesandt ved Hoffet i Lissabon, men da den portugisiske Regjering har bestemt sig til, ved at bevilge en almindelig Amnestie, at gjøre et stort Skridt til Retfærdighed og Menneskelighed, saa troer jeg, at den Tid ikke meere er langt borte, da mine Undersaatters Jnteresse vil fordre Fornyelsen af de Forbindelser, som saalænge have bestaaet mellem begge Lande. - Den Omhu, jeg drager for mit Folks Velfærd, paalægger mig som Pligt at anbefale til deres ufortøvede Overveielser de Foranstaltninger, som det maatte være passende at træffe med Hensyn til Udøvelsen af den Kongelige Magt i det Tilfælde, at det skulde behage den Almægtige at ende mine Dage forinden min Efterfølgerinde (Hertugen af Kents unge Datter) har naaet sin myndige Alder. Jeg vil stedse være beredt til, i Forening med Dem at antage de Forholdsregler, som maatte synes bedst skikkede til at vedligeholde Kronens Sikkerhed og Glands uformindsket, og saaledes at styrke de Garantier, som sikkre mit Folk dets borgerlige og religiense Friheder. Mine Herrer af Underhuset. Jeg har befalet at forelægge Dem uden Ophold Overslagene for Udgivterne i det løbende Aar, for hvilke det forrige Parlaments Votering var ufuldstændig. Overslaget for næste Aar vil blive gjort med strengt Hensyn paa de Besparelser, som jeg har besluttet at indføre i alle Grene af den offentlige Tjeneste. - Ved den høisalige Konges min Broders Død har Civillistens Jndtægter ophørt. Uden Forbeholdenhed overlader jeg Dem Bestemmelsen om min Andeel af de arvelige Jndkomster og af saadanne Jndtægter, som enten flyde af Kronens eller Admiralitetets Rettigheder, af de vestindiske Afgivter eller andre Accidentser i de udenlandske Besiddelser, eller i de forenede Kongeriger. J det jeg overinder Dem min Andeel i disse Jndkomster, som ved tidligere Bestemmelser vare forbeholdne Kronens Clvilliste, glæder jeg mig ved denne Leilighed at kunne overbevise Dem om min fuldkomne Tillid til Deres pligtmæssige Hengivenhed, saavelsom den Forviisning, at De med Beredvillighed ville bevilge mig, hvad der maa ansees nødvendigt til den borgerlige Regjerings Vedligeholdelse, saavelsom min Krones Værdighed og Ære. - Mylords og Gentiemmes. Jeg beklager inderligt, at mine Undersaatters Eiendoms-Sikkerhed i nogle af Landets Egne, har spævet i Fare ved Mytterier, der havde til Hensigt at ødelægge Fabrikmaskinerne, og at betydelige Tab have været følgen af ondskabsfulde Brandstiftelser. Jeg kan kun med Kummer og Uvillie vende mit Blik mod saadanne Jntriquer, som have til Hensigt at vække Utilfredsheds og Misfornøielses Aand hos mit Folk og at forstyrre den Enighed, som lykkeligviis finder Sted, imellem de Dele af mine Besiddelser, hvis Forening er aldeles nødvendig til deres fælleds Styrke og sæl leds Velfærd. Jeg har fast besluttet, saavidt det paa nogen Maade staaer i min Magt, at anvende alle Forholdsregler, som Loven og Constitutionen hjemle mig, til at straffe Oprør og hurtig at undertrykke Voldsomheder og Uordener. Under de nærværende ranskelige Tidsomstændigheder seer jeg med særdeles Tilfredshed hos den større Deel af mit Folk umiskjendelige Tegn paa retskaffen Tænkemaade og varm Hengivenhed for mig og jeg er overtydet om, at det vil vide at vurdere den lykkelige Regjeringsforms Fordele, under hvilken det guddommelige Forsyn i en lang Række af Aar har ladet en rigelig Nydelse af Fred i det Jndre, en blomstrende Handel, sand Frihed, og Alt, hvad der udgjør den menneskelige Lyksalighed, blive dette Land mere end noget andet til Deel. Det skal være mit Livs Formaal, at bevare mit Folk disse Velsignelser og at lade dem gaae uformindskede over til Efterverdenen; i Opfyldelsen af den hellige Pligt, som paaligger mig, føler jeg mig styrket og besielet ved Tillid til Parlamentets Viisdom og mine troe og retskafne Undersaatters ivrige Understøttelse.